ຊາດທຳອິດຂອງໂລກ! ສະກັອດແລນປະກາດບັນຈຸເລື່ອງຄວາມຫຼາກຫຼາຍທາງເພດ LGBTI ເຂົ້າຫຼັກສູດໂຮງຮຽນທົ່ວປະເທດ
ສຳນັກຂ່າວເດິກາດຽນລາຍງານວ່າ ໂຮງຮຽນໃນສະກັອດແລນຈະບັນຈຸເນື້ອຫາກ່ຽວກັບເລສບຽນ (lesbian), ເກ (gay), ຮັກຮ່ວມສອງເພດ (bisexual)F ບຸກຄົນຂ້າມເພດ (transgender) ແລະ ພາວະເພດກຳກວມ (intersex) ຫຼືກລຸ່ມບຸກຄົນທີ່ມີຄວາມຫຼາກຫຼາຍທາງເພດ (LGBTI) ເຂົ້າໄປໃນຫຼັກສູດການຮຽນການສອນຂອງໂຮງຮຽນ.
ສຳນັກຂ່າວຊິນຫົວຂອງຈີນລາຍງານອ້າງອີງວ່າ ລັດຖະບານສະກັອດແລນຂໍໃຫ້ໂຮງຮຽນທົ່ວປະເທດສອນປະເດັນກ່ຽວກັບຄວາມຫຼາກຫຼາຍທາງເພດໃນນັກຮຽນທຸກລະດັບຊັ້ນ ລວມທັງປະເດັນຄວາມເທົ່າທຽມ ແລະ ການມີສ່ວນຮ່ວມຂອງບຸກຄົນທີ່ມີຄວາມຫຼາກຫຼາຍທາງເພດ, ສັບບັນຍັດ, ອັດຕະລັກ, ການຮັບມືກັບຄົນທີ່ມີພາວະໂຮໂມໂຟເບຍ ຫຼື ມີອະຄະຕິ ແລະ ປະຫວັດສາດການເຄື່ອນໄຫວຂອງກຸ່ມ LGBTI.
ການເຄື່ອນໄຫວຄັ້ງນີ້ຂອງລັດຖະບານມີວັດຖຸປະສົງເພື່ອແກ້ບັນຫາການຂົ່ມເຫງ (bullying) ກຸ່ມຄົນທີ່ມີຄວາມຫຼາກຫຼາຍທາງເພດໃນໂຮງຮຽນ ລວມທັງສົ່ງເສີມຄວາມເຂົ້າໃຈ ແລະ ການມີສ່ວນຮ່ວມໃນໝູ່ນັກຮຽນທຸກຄົນ.
ທັງນີ້ ສະກັອດແລນຈະເປັນປະເທດທຳອິດໃນໂລກທີ່ບັນຈຸປະເດັນກຸ່ມຄົນຫຼາກຫຼາຍທາງເພດເຂົ້າໃນຫຼັກສູດການສຶກສາທົ່ວປະເທດ.
ຂໍຂອບໃຈ
ຂໍ້ມູນ : Facebook: China Xinhua News